Sænska þingið staðfesti í atkvæðagreiðslu í morgun að Magdalena Andersson verði næsti forsætisráðherra Svíþjóðar. Hún er fyrsta konan sem gegnir þessu embætti.
Atkvæðagreiðslan í sænska þinginu í morgun hefði vart getað staðið tæpar. 117 þingmenn kusu með henni og 57 sátu hjá, sem gera 174 atkvæði. Einnig kusu 174 þingmenn gegn því að hún tæki við embættinu. Í Svíþjóð eru lögin hins vegar þannig að kandídat þarf ekki atkvæði meirihluta þingmanna, heldur má meirihluti þingmann ekki greiða atkvæði gegn honum. Það munaði því aðeins einu atkvæði að meirihluti kæmi í veg fyrir það að þingforsetinn Andres Norlén útnefndi hana nýjan forsætisráðherra landsins.
Sænska: As less than the half of the Riksdag`s members has voted "no", the Chamber has agreed on the proposal to designate Magdalena Andersson as Prime Minister
Magdalena Andersson segist ætla að leggja áherslu á þrennt: Bregðast við auknu ofbeldi í landinu, taka harðar á loftslagsmálum og taka velferðarmál föstum tökum. Hún sagði margt vera gott í Svíþjóð, en vandamálin væru til staðar og hún væri tilbúin að vera í forystu í ríkisstjórn sem hefði burði til þess að taka á málunum.
Sænska: there is so much we can be proud of in Sweden, but it is also clear that we are facing several serious problems and I stand ready to lead a government that does what it takes for us to get on with this".
Með kjöri Andersson hafa konur nú gegnt embætti forsætisráðherra á öllum Norðurlöndunum. Það munaði raunar aðeins nokkrum vikum að konur væru samtímis forsætisráðherrar allra Norðurlanda, en Jonas Gahr Støre tók við forsætisráðherraembættinu af Ernu Solberg í Noregi í síðasta mánuði.
Sænska þingið staðfesti í morgun að Magdalena Andersson verði næsti forsætisráðherra Svíþjóðar. Aðeins munaði nokkrum vikum að konur væru forsætisráðherrar á sama tíma á öllum Norðurlöndunum.